pila' brbar

ingat pila bhgun sraran hga, pila lban / pila' brbar baqun balay na ssquliq. qutux brbar nanak qu pila. thuyay maziy nniqun, glgan. ru baqun maziy ngasal uzi.

te qsu balay hga, si giway p’iyuw qaya qu ssquliq. yan muya cikay guquh (香蕉) na squliq ru bih ngasal nha pmuhi cikah pngran (鳳梨). yasa baq p’iyuw pinbahuw qu lhga. muci qani lga, piyux llamu’ nniqun ta kwara la. muci qani ga, ini’ ’llaw uzi. m_yan muya piyux balay guquh na squliq. aki nyux mnglung ’myuw qutux hanray (桌) ki ppqlcing. ana ga, ini’ soya pzyux guquh qu ppqlcing. hrhil (鋸) qu llungun nya hiya. muci yasa lga, ini’ baqi p’iyuw hga hiya lru.

nanu yasa s’agal nha qaxa ru king, kong p’iyuw nqu ssquliq. nanu qani pila na qsu wayal. kincipoq balay qu king ru kong. iyat skongat nerang nya. yasa qu galan ta bbiran pila. aki nyux mosa lmosay twahiq ru ini’ ga, pbaziy hmit na ngasal. iyat ’llaw hangal pzyux balay na king. nanu yasa kbalay pila lban / pila' brbar nha nanak qu qutux qutux qalang. galan nha pila bbiran na qalang.

aki snhyun squliq kwara squ knalay sebu’(政府) nqu pila lban / pila' brbar iyat msbah yan lxan brbar. qsu wayal na sebu’ kbalay pila lban / pila' brbar ga, si ga spngun nha snku squ king (金). ru kyalun sebu’ qu ssquliq. ana knwan baqun mamu ’myuw pila lban qu king. 1971 kawas. krahu mrhuw na Amirika' Niksn kmal mha. kbalay pila Amirika’ ana ini’ spngi snku na king. iyat yugun pila Amirika’ qu king. zyaw qani ini’ khotaw snhi na ssquliq squ kbalay pila lban sebu’. nanu yasa snhyun ssquliq qu sebu’. baqun maziy nnanu qaya qu pila.

snhyun ssquliq qu sebu’ lga, snhyun nha balay qu krahu na ginko uzi. syakay na misuw. iyat ckaw pila lban / pila' brbar nanak qu ssquliq. baq ckaw snhyun ggalan (信用卡) krryax uzi. snhyun ggalan ga "pila gomu" (塑膠貨幣) son nha. krangi’ nha pila ckaw. baha hmswa snhyun na ssquliq qu bnrwan nqu ginko (銀行).

Category:pila'